
27. ožujka 2025. godine



OBRAZLOŽENJE UZ GODIŠNJI IZVJEŠTAJ O IZVRŠENJU FINANCIJSKOG PLANA ZA 2024. GODINU

Na temelju Zakona o proračunu (NN br. 87/08, 136/12, 15/15 i 144/21) i Pravilnika o polugodišnjem i godišnjem izvještaju o izvršenju proračuna (NN br. 24/13, 102/17, 1/20 i 147/20) Ekonomsko birotehnička i trgovačka škola Zadar podnosi Školskom odboru izvještaj o izvršenju financijskog plana za razdoblje od 1. siječnja do 31. prosinca 2024. godine. Obveza izrade izvještaja o izvršenju za svakog proračunskog korisnika proizlazi iz činjenice da je financijski plan (koji je dio proračuna) donesen na razini svakog korisnika i usvojen od strane njegovog upravljačkog tijela, a izvještaj o izvršenju pokazuje ostvarenje tog plana. 

Izvještaj o izvršenju financijskog plana prati jesu li se i kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar razdoblja. U prilogu je Izvještaj o godišnjem izvršenju financijskog plana za 2024. godinu gdje se nalaze sljedeći tabelarni pregledi: Opći dio godišnjeg izvještaja o izvršenju financijskog plana sadrži Sažetak računa prihoda i rashoda te računa financiranja, Račun prihoda i rashoda po ekonomskoj klasifikaciji, izvorima financiranja i funkcijskoj klasifikaciji, te Posebni dio izvještaja prikazan prema programskoj klasifikaciji. Sastavni dio godišnjeg izvještaja o izvršenju financijskog plana su i Posebni izvještaji odnosno Izvještaj o korištenju sredstava Europske unije i Izvještaj o stanju potencijalnih obveza po osnovi sudskih sporova.  Uspoređivani su svi elementi godišnjeg izvršenja 2023. u odnosu na godišnje izvršenje 2024. te tekući plan 2024. u odnosu na izvršenje 2024.
1. Uvod – osnovni podaci o školi:

Ekonomsko birotehnička i trgovačka škola Zadar je javna ustanova srednjeg odgoja i obrazovanja. Osnivač Škole je Zadarska županija ( Odluka Ministarstva prosvjete i športa od 1. veljače 2002. godine ). 
Škola djeluje u školskoj zgradi izgrađenoj 1972. godine, smještenoj izvan grada, pa većina učenika putuje. Prostor se dijeli s Hotelijersko turističkom i ugostiteljskom školom. Raspolaže sa 16 specijaliziranih učionica, 7 kabineta za profesore po aktivima, dvorane za tjelesni odgoj, vanjskim igralištem i knjižnicom. Školu polaže 553 učenika u 26 razrednih odjela. Nastava je organizirana u jutarnjoj i poslijepodnevnoj smjeni u petodnevnom radnom tjednu. Nastava, redovna, izborna, dodatna i dopunska, kao i izvannastavne aktivnosti (likovna radionica „ PINEL „ ,školski športski klub „ BROKERI“ i vježbaonica od I – IV razreda, sekcije - literarna, digitalni školski list, čitateljski klub, debatni klub, GLOBE program, Vježbenička tvrtka uz pripremu za natjecanje iz poduzetništva, pripreme za natjecanja i dodatna nastava ( u zanimanju prodavač, komercijalist, hrvatski jezik i strani jezici, računovodstvo, TZK i školska foto skupina) izvode se prema nastavnim planovima i programima, koje je donijelo Ministarstvo znanosti i obrazovanja i Godišnjem planu i programu rada Škole, kao i Školskom kurikulumu. Program izvannastavnih aktivnosti provodi se u suprotnoj smjeni tijekom cijele godine i u njega je uključen velik broj učenika. Škola sudjeluje u više natjecanja na školskoj, gradskoj, županijskoj i državnoj razini, kako u struci (Mladi poduzetnik, Računovodstvo, Vježbenička tvrtka, natjecanje u zanimanju poslovni tajnik, komercijalist, upravni referent i prodavač ), tako i u ostalim područjima.

Škola obavlja i djelatnost strukovnog obrazovanja odraslih polaznika koje se ostvaruje u skladu s odredbama Zakona o strukovnom obrazovanju i Zakona kojim se uređuje obrazovanje odraslih.
Škola se financira sredstvima Ministarstva znanosti i obrazovanja (plaće i doprinosi na plaće, druga prava radnika iz Kolektivnog ugovora, naknada za nezapošljavanje osoba s invaliditetom),  te sredstvima Zadarske županije  (materijalni izdaci) kao i vlastitim sredstvima (obrazovanje odraslih), te sredstvima dobivenim putem EU projekata. 



2. Obrazloženje općeg dijela izvještaja o izvršenju financijskog plana

2.1. Sažetak računa prihoda i rashoda i računa financiranja

Od planiranih prihoda za 2024. godinu u iznosu od 2.334.767,67 EUR, realizirani su prihodi u iznosu od 2.273.844,35 EUR što iznosi 97,39 %.
U odnosu na 2023. godinu indeks izvršenja prihoda iznosi 119,08 %.

Od ukupno planiranih rashoda za 2024. godinu u iznosu od 2.365.349,26 EUR realizirani su rashodi u iznosu od 2.301.925,94 EUR što iznosi 97,32 %.
U odnosu na 2023. godinu indeks izvršenja rashoda iznosi 115,71 %

Višak prihoda i primitaka za pokriće u rashoda u sljedećem rashodu iznosu 54.932,64 EUR.

2.2. Račun prihoda i rashoda prema ekonomskoj klasifikaciji

2.2.1. Prihodi

636 – pomoći proračunskim korisnicima iz proračuna koji im nije nadležan – ostvareno je   97,86 % u odnosu na planirano. Tu spadaju sredstva Državnog proračuna za isplatu plaća i materijalnih prava za zaposlenike u iznosu od 1.821.850,21 EUR, trošak sudskih pristojbi, isplata ispitnog povjerenstva, troškovi za voditelja županijsko stručnog vijeća , prijevoz učenika s poteškoćama u razvoju u iznosu u ukupnom iznosu od 22.142,33 EUR, menstrualne higijenske u iznosu od 1.566,00 EUR te sredstva za opremanje školske knjižnice obveznom lektirom i stručnom literaturom u  iznosu od 797,00 EUR.

Rast u odnosu na prošlu godinu u iznosu od 122,07 % dogodio se zbog Uredbe o nazivima radnih mjesta, uvjetima za raspored i koeficijentima za obračun plaće u javnim službama od 26. veljače 2024. godine te isplate uskrsnice po prvi put i većeg broja isplate materijalnih prava zaposlenika.

638 – pomoći temeljem prijenosa EU sredstava – škola je dobila isplatu za + Erasmus+ 2024-1-HR01-KA121-VET-000226271 u mjesecu srpnju. 

639 – prijenosi između proračunskih korisnika istog proračuna – indeks izvršenja u odnosu na prošlu godinu iznosi 45,01 % i manji je zbog smanjenja prihoda koji se odnosi na financiranje plaće, prijevoza i materijalnih prava Pomoćnika u nastavi Inkluzija – korak bliže društvu bez prepreka iz izvora 51 Državni proračun i 54 Pomoći iz inozemstva.

65 – prihodi od upravnih i administrativnih pristojbi, pristojbi po posebnim propisima i naknada ima indeks 131,18 – indeks izvršenja u odnosu na prošlu je veći jer se povećao prihod od izdavanja duplikata svjedodžbi. 				
				 
66 – prihodi od prodaje proizvoda i robe te pruženih usluga i prihodi od donacija – ukupno ostvareni prihodi su manji u odnosu na prošlu godinu jer je došlo do smanjenja prihoda od najmova školskog prostora i programa obrazovanja odraslih. 

67 – prihodi iz nadležnog proračuna i od HZZO-a temeljem ugovornih obveza – indeks izvršenja u odnosu na 2023. godinu iznosi 94,03 %, a razlog smanjenja je niža stopa ulaganja u nabavu nefinancijske imovine u odnosu na prethodnu godinu.

2.2.2. Rashodi

31 – rashodi za zaposlene – ostvareno je 97,65 % u odnosu na planirano te 121,70 % u odnosu na 2023. godinu. Do povećanja je došlo zbog nove Uredbe o nazivima radnih mjesta, uvjetima za raspored i koeficijentima za obračun plaće u javnim službama, isplate uskrsnice po prvi put i većeg broja isplate materijalnih prava zaposlenika te rasta plaće pomoćnicima u nastavi.

32 – materijalni rashodi – ostvareno je 78,26 % u odnosu na 2023. godinu. Došlo je do smanjenja rashoda jer u 2024. godini zaposlenici škole nisu sudjelovali u Erasmus+ projektu koji je uspješno završen u 2023. godini. 

Smanjio se rashod za materijal koji se koristi u nastavi, uredski materijal, sredstva za osobnu higijenu i sredstva za čišćenje zbog smanjenja limita za financiranje rashoda iz izvora 45 za zadnjim Rebalansom. Zbog povećana cijena dobavljača telefonskih usluga, povećanog tekućeg investicijskog održavanja te troškova zakupnina i najamnina računalne opreme (pisača) te ostalih usluga povećano je izvršenje rashoda za usluge u odnosu na 2023 godinu . 

4 – rashodi za nabavu nefinancijske imovine – ostvareno je 14,84 % u odnosu na 2023. godinu. Došlo je do znatnog smanjenja jer je škola do 2023. godine imala značajna ulaganja u infrastrukturno uređenje građevine. 

2.2.3. Višak prihoda

Višak prihoda poslovanja služi za pokriće više ostvarenih rashoda. Indeks ostvarenja indeksa ostvarenja viška prihoda u odnosu na 2023. godinu iznosi 35,17 % jer je škola većinu prenesenih sredstava potrošila na realizaciju projekt Erasmus+. 
	
2.3. Izvještaj o prihodima i rashodima prema izvorima financiranja

Škola osigurava financijska sredstva iz različitih izvora kako bi unaprijedila obrazovni proces i osigurala kvalitetne uvjete rada. Glavni izvor financiranja su sredstva Ministarstva znanosti, obrazovanja i mladih, kojima se pokrivaju plaće i pripadajući doprinosi, materijalna prava zaposlenika utvrđena Kolektivnim ugovorom te naknade za nezapošljavanje osoba s invaliditetom.
Uz to, škola koristi decentralizirana sredstva Zadarske županije namijenjena pokrivanju materijalnih troškova i održavanju infrastrukture. Osim toga, financiranje se ostvaruje i putem vlastitih prihoda, donacija te sredstava dobivenih iz EU projekata, što omogućava daljnji razvoj škole, modernizaciju nastave i poboljšanje uvjeta za učenike i nastavnike.
Izvor 1 – opći prihodi i primici – Indeks izvršenja u odnosu na prethodnu godinu iznosi 125,26 %. U njega su uključena sredstva dodijeljena iz nadležnog proračuna za financiranje javnih potreba, organizaciju natjecanja i smotri u školi, e-tehničara te pomoćnika u nastavi, koji se financiraju iz županijskih sredstava. Povećanje indeksa u 2024. godini rezultat je rasta plaća pomoćnicima u nastavi te povećanog iznosa dodijeljenog školi za financiranje javnih potreba.
Izvor 3 – vlastiti prihodi – indeks izvršenja prihoda u odnosu na 2023. godinu iznosi 98,77 %, jer je škola prihodovala manje  novaca od najma školske dvorane i obrazovanja odraslih. 

Izvor 4 – prihod za posebne namjene – indeks izvršenja prihoda u odnosu na prethodnu godinu iznosi 67,97  % jer je smanjeno ulaganje u nefinancijku imovinu u odnosu na 2023. godinu.
Izvor 5 – pomoći – Indeks izvršenja prihoda iznosi 122,39 % u odnosu na prethodnu godinu, a obuhvaća sredstva iz Državnog proračuna namijenjena za podmirenje rashoda plaća zaposlenika škole, doprinosa iz plaće, troškova materijalnih prava zaposlenika prema Kolektivnom ugovoru te naknade za nezapošljavanje osoba s invaliditetom. Povećanje indeksa ostvarenja plana rezultat je rasta plaća. Također, u ovu kategoriju uključena su i sredstva za financiranje plaća pomoćnika u nastavi kroz projekt Inkluzija.
Izvor 6 – donacije – indeks izvršenja donacija iznosi 163,05% u odnosu na 2023. godinu, a u 2024. godini dio donacija nije potrošen, tako da će se višak prenijeti u 2025. godinu.

3. Obrazloženje posebnog dijela izvještaja o izvršenju financijskog plana
Škola kontinuirano ulaže napore u podizanje kvalitete nastave na višu razinu, pri čemu poseban naglasak stavlja na stručno usavršavanje nastavnika, sudjelovanje na seminarima i stručnim skupovima te poboljšanje materijalnih i drugih uvjeta rada. Sve aktivnosti provode se u skladu s Planom i programom škole te u okviru dostupnih mogućnosti.
Uz to, škola nastavlja aktivno sudjelovati u EU projektima, s ciljem daljnjeg razvoja i unaprjeđenja uvjeta rada i školovanja za zaposlenike i učenike.
Posebna pažnja posvećuje se poticanju samoinicijativnosti, marljivosti, odgovornosti i poduzetnosti kod učenika. Kroz sudjelovanje u slobodnim aktivnostima, manifestacijama, natjecanjima, vježbeničkim praksama i školskim projektima, učenici stječu vrijedna iskustva koja ih pripremaju za tržište rada ili nastavak obrazovanja u skladu sa suvremenim gospodarskim zahtjevima.


3.1. Izvještaj o izvršenju financijskog plana 2023. Prema ekonomskoj klasifikaciji, programima te izvorima financiranja	

3.1.1. Program 2204 – srednje školstvo standard

Djelatnost srednjih škola
	Program
	Aktivnost
	Izvorni plan/ rebalans 2024
	Tekući plan 2024
	Izvršenje plana 2024
	Indeks izvršenja plana 2024

	2204
	A2204 – 01
	119.108,53
	133.544,55
	132.349,08
	99,10


Realizirana sredstva namijenjena su pokrivanju materijalnih rashoda škole, koji uključuju troškove prijevoza zaposlenika, službenih putovanja i stručnog usavršavanja, nabavu uredskog materijala te sredstava za čišćenje i higijenu. Dodatno, financiraju se komunalne usluge, troškovi električne energije, održavanje računala te redovito investicijsko održavanje objekata i prostorija. U okviru rashoda obuhvaćeni su i troškovi osiguranja, članarina te ostali izdaci nužni za nesmetano poslovanje škole.
Uz redovne operativne troškove, navedena sredstva omogućuju i ostvarenje dugoročnih ciljeva, uključujući unaprjeđenje radnih uvjeta u školskom prostoru te organizaciju učeničkih izleta, ekskurzija, natjecanja i drugih izvannastavnih sportskih i kulturnih aktivnosti.

ADMINISTRACIJA I UPRAVLJANJE
	Program
	Aktivnost
	Izvorni plan/ rebalans 2024
	Tekući plan 2024
	Izvršenje plana 2024
	Indeks izvršenja plana 2024

	2204
	A2204 – 07
	2.044.000,00
	2.044.000,00
	2.011.066,57
	98,39



Pod aktivnost Administracija i upravljanje nalaze se sredstva za podmirenje rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. 

3.1.2. Program 2205 – srednje školstvo – iznad standarda

JAVNE POTREBE, PODIZANJE KVALITETE I STANDARDA U ŠKOLSTVU, NATJECANJA I SMOTRE, OBRAZOVANJE ODRASLIH,  PROJEKT E-ŠKOLE, PROJEKTNA DOKUMENTACIJA, ZALIHE MENSTRUALNIH HIGIJENSKIH POTREPŠTINA
	Program
	Aktivnost
	Izvorni plan/ rebalans 2024
	Tekući plan 2024
	Izvršenje plana 2024
	Indeks izvršenja plana 2024

	2205
	A2205 – 01
A2205-   09
A2205 – 12
A2205 – 22
A2205 – 34
 
	87.485,23
	97.928,37
	59.955,13
	61,22



Pod programom srednje školstvo – iznad standard nalaze se sredstva za podmirenje rashoda za 
obrazovanje odraslih odnosi se na financiranje rashoda za plaće, uredski materijal unutar aktivnosti, intelektualne usluge i opremu. Rashodi se financiraju iz vlastitih prihoda i prenesenog viška iz prethodne godine, te iznosili 10.307,70 EUR, odnosno 54,83 % plana. 
U okviru navedenih troškova obuhvaćeni su izdaci za uslugu E-tehničar, nabavu uredskog namještaja, sudske pristojbe, troškove organizacije školskih natjecanja i smotri, izradu energetskog certifikata te nabavu zaliha menstrualnih higijenskih potrepština, osiguranih putem Ministarstva rada, mirovinskog sustava, obitelji i socijalne politike.
Financiranje se planira kroz tekuće pomoći iz Državnog proračuna, prvenstveno putem Ministarstva znanosti, obrazovanja i mladih. Ova sredstva temelje se na uplatama iz prethodnih godina i namijenjena su financiranju specifičnih programa naknade za prijevoz učenika s posebnim potrebama te financiranje opremanja školskih knjižnica (lektire, stručna i nastavna literatura) i drugih prioritetnih obrazovnih potreba.


3.1.3. Program 4306 – Nacionalni Eu projekti

INKLUZIJA – KORAK BLIŽE DRUŠTVU BEZ PREPREKA
	Program
	Aktivnost
	Izvorni plan/ rebalans 2024
	Tekući plan 2024
	Izvršenje plana 2024
	Indeks izvršenja plana 2024

	4306
	T4306-03
	0,00
	40.460,32
	26.056,56
	64,40



Projekt Pomoćnici u nastavi usmjeren je na pružanje podrške integraciji učenika s teškoćama u razvoju u odgovarajuće obrazovne programe osnovnoškolskih i srednjoškolskih ustanova. Cilj projekta je omogućiti uspješniju socijalizaciju učenika te poboljšati njihova obrazovna postignuća i emocionalno funkcioniranje.
Budući da je za planiranje i provedbu ovog programa nadležna vanjska Agencija, izvorni financijski plan nije izrađen na razini škole. Sredstva za projekt osiguravaju se temeljem specifičnih programskih okvira i financijskih mehanizama definiranim od strane vanjske Agencije.

3.1.4. Program 4306 – nacionalni EU projekti

[bookmark: _Hlk193977618]PROJEKT ERASMUS+ Šifra projekta 2024-1-HR01-KA121-VET-000226271

	Program
	Aktivnost
	Izvorni plan/ rebalans 2024
	Tekući plan 2024
	Izvršenje plana 2024
	Indeks izvršenja plana 2024

	4302
	T4307-52
	0
	39.384,00
	7.592,96
	19,29



U lipnju 2024. godine je potpisan ugovor o dodjeli bespovratnih sredstava  za Erasmus 2024-1-HR01-KA121-VET-000226271 koji se provodi  u Ekonomsko birotehničkoj i trgovačkoj školi Zadar tokom 2024 i 2025. godine. Projekt će doprinijeti jačanju ključnih kompetencija i transverzalnih vještina, s posebnim naglaskom na učenje stranih jezika i razvoj digitalnih vještina. Također, omogućit će razvoj vještina relevantnih za sadašnje i buduće tržište rada, čime će učenici biti još bolje pripremljeni za izazove koji ih očekuju nakon završetka školovanja.
Putem stručne prakse u stvarnom radnom okruženju, učenici će moći primijeniti teorijska znanja stečena tijekom redovnog obrazovanja. Takvo praktično iskustvo omogućit će im razvoj specifičnih kompetencija i bolje razumijevanje primjene vlastite struke u praksi. Mobilnosti učenika pridonijet će jačanju europske dimenzije škole, jer će stečena iskustva u međunarodnom okruženju prenijeti u svoje razrede i školsku zajednicu.


ODLUKA O RASPOREDU REZULTATA POSLOVANJA
ZA 2024. GODINU
Ukupni rashodi škole za 2024. godinu iznose 2.246.993,30 EUR od čega rashodi za nabavu nefinancijske imovine iznose 4.939,22 EUR i odnose se na nabavu lektire i uredskog namještaja. Ukupni prihodi škole te preneseni višak prihoda iz 2023. godine ukupno iznose  2.301.925,94 EUR.
Nakon prebijanja viškova i manjkova po istovrsnim kategorijama i izvorima financiranja te provođenja obvezne korekcije rezultata prema čl. 215. Pravilnika o proračunskom računovodstvu i  Računskom planu (NN br. 158/23)  dolazi se do rezultata za 2024. godinu. 
Višak prihoda poslovanja utrošiti će se za rashode poslovanja u 2025. godini. Iskazane stavke viškova i manjkova se ovom Odlukom korigiraju u financijskom planu za 2025. godinu kako bi došlo do uravnoteženog proračuna za 2025. godinu.
U 2025. godini škola je ostvarila ukupan višak prihoda od vlastitih i namjenskih sredstava u iznosu od 54.932,64 EUR, a sastoji se od:

	Redni broj
	Prihod
	EUR

	1. 
	Vlastiti prihodi 
	18.274,45

	2. 
	MZO – Državni proračun
	1.511,96

	3. 
	Agencija za odgoj i obrazovanje
	105,78

	4. 
	Donacije
	1.008,30

	5. 
	Erasmus+ projekt
	34.032.15

	
	UKUPNO
	54.932.64



Sukladno gore navedenom višak prihoda iz 2024. godine u 2025. utrošit će se:
	Redni broj
	Rashodi
	EUR

	1.  
	Službena putovanja 
	9.000,00

	2.  
	Uredski materijal
	3.500,00

	1.  
	Plaće za redovan rad
	5.000,00

	2.  
	Zakupnine i najamnine
	3.000,00

	1.  
	Ostali nespomenuti rashodi poslovanja
	19.232,64

	2.  
	Oprema
	1.000,00

	1.  
	Ostale naknade iz proračuna u novcu
	5.000,00

	2.  
	Knjige
	500,00

	1.  
	Troškovi sudskih postupaka
	100,00

	2.  
	Reprezentacija
	4.800,00

	1.  
	Ostale usluge
	2.000,00

	2.  
	Intelektualne usluge
	1.800,00

	 
	UKUPNO
	54.932,64





Škola će i dalje odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastavit će se mjere racionalizacije i štednje na svim stavkama plana.
		
Ravnateljica:
Zdenka Sršen-Juričević. dipl. oec

